_:nf56f261a1cfb4cbd82954425fc589684xb0
<http://schema.org/articleBody>
"Trnava 11. septembra (TASR) - Tohtotýždňový Tradičný trnavský jarmok (TTJ) zrušilo mesto Trnava pre hrozbu nepriaznivého počasia. Konať sa mal od štvrtka (12. 9.) do nedele (15. 9.). TASR o tom informovala hovorkyňa mesta Zuzana Hrinková Siebenstichová.\r\n\r\nHovorkyňa vysvetlila, že na základe monitoringu počasia a s odvolaním sa na odporúčania bezpečnostného poradcu mesto zrušilo jarmok v celom rozsahu. \"Bezpečnosť všetkých účastníkov jarmoku, ako aj ochrana zdravia a majetku všetkých je pre organizátorov na prvom mieste,\" uviedla.\r\n\r\nPri silnom vetre sa podľa samosprávy nedá odhadnúť ani zaručiť bezpečnosť predajných stánkov a ich ukotvenia, najmä u predajcov s vlastnými stánkami. \"Znamenalo by to vysoké riziko ohrozenia návštevníkov jarmočiska, čo pre nás ako organizátorov neprichádza do úvahy,\" vysvetlila riaditeľka TTJ a vedúca odboru komunálnych služieb Mestského úradu v Trnave Zuzana Bodišová.\r\n\r\nMesto Trnava skonštatovalo, že ďalší jarmok by sa mal konať o rok."
<https://www.teraz.sk--www.teraz.sk/trnavsky-kraj/v-trnave-zrusili-jarmok-moze-za-to-p/821548-clanok.html?utm_source=teraz&utm_medium=organic&utm_campaign=click&utm_content=.%253BsTrnavsk%25C3%25BD%2520kraj>